เงินบาทเปิดเช้า! อ่อนค่า 33.80 บ. หลังดอลลาร์แข็งค่า
เงินบาทเปิดตลาดวันนี้ 33.80 บ./ดอลลาร์ อ่อนค่าเล็กน้อย หลังดอลลาร์แข็งค่าจากความกังวลเงินเฟ้อสหรัฐ
5 ต.ค. 2564

ผู้สื่อข่าวรายงานว่า นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.80 บาท/ดอลลาร์ อ่อนค่าเล็กน้อย จากปิดตลาดเย็นวานนี้ที่ระดับ 33.78 บาท/ดอลลาร์ เหตุเพราะหลังดอลลาร์แข็งค่าจากแรงซื้อเนื่องจากความกังวลเกี่ยวกับปัญหาเงินเฟ้อของสหรัฐ และหลังจากราคาพลังงานปรับตัวสูงขึ้น ซึ่งอาจเป็นแรงหนุนให้ธนาคารกลางสหรัฐ (เฟด) ปรับขึ้นอัตราดอกเบี้ยเร็วกว่าคาด
ทั้งนี้จากผลดังกล่าวมีการประเมินกรอบการเคลื่อนไหวของเงินบาทในวันนี้ไว้ที่ 33.70 – 33.85 บาท/ดอลลาร์

 
 
 